
 10.3.2017
 BG
 Официален вестник на Европейския съюз
 L 65/116
 РЕГЛАМЕНТ ЗА ИЗПЪЛНЕНИЕ (ЕС) 2017/393 НА КОМИСИЯТА
 от 11 ноември 2016 година
 за определяне, в съответствие с Регламент (ЕС) No 909/2014 на Европейския парламент и на Съвета, на техническите стандарти за изпълнение за образците и процедурите за отчитане и предаване на информация във връзка с интернализирания сетълмент
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 909/2014 на Европейския парламент и на Съвета от 23 юли 2014 година за подобряване на сетълмента на ценни книжа в Европейския съюз и за централните депозитари на ценни книжа, както и за изменение на директиви 98/26/ЕО и 2014/65/ЕС и Регламент (ЕС) No 236/2012 (1), и по-специално член 9, параграф 3, трета алинея от него,
 като има предвид, че:
 (1)
 В съответствие с Регламент (ЕС) No 909/2014 интернализаторите на сетълмент и компетентните органи следва да отчитат и предават информация за интернализирания сетълмент, като използват стандартни формуляри, образци и процедури. Стандартните формуляри, образци и процедури трябва да се използват и когато компетентните органи уведомяват Европейския орган за ценни книжа и пазари (ЕОЦКП) за потенциалните рискове във връзка с операциите по сетълмент.
 (2)
 С цел да се улесни прилагането на процедурите и процесите във връзка с изискванията за отчитане на информация за извършения сред пазарните участници интернализиран сетълмент и за да бъдат сведени до минимум свързаните с това разходи, тази информация следва да се отчита, като се използват, при наличието им, кодовете в стандартите, публикувани от Международната организация по стандартизация.
 (3)
 С цел да се улесни обработката на значителни обеми от данни по последователен и ефикасен начин, докладите следва да се изпращат в машинно четим формат.
 (4)
 Установените в настоящия регламент изисквания за отчитане на информация могат да наложат значителни промени в информационните системи, пазарни тестове и промени в правните договорености на съответните институции. Поради това на институциите е необходимо да се предостави достатъчно време, за да се подготвят да прилагат тези изисквания.
 (5)
 Настоящият регламент е изготвен въз основа на проектите на технически стандарти за изпълнение, предадени на Комисията от ЕОЦКП.
 (6)
 ЕОЦКП проведе открита обществена консултация по проектите на технически стандарти за изпълнение, въз основа на които е изготвен настоящият регламент, анализира потенциалните разходи и ползи и поиска становище от създадената с член 37 от Регламент (ЕС) No 1095/2010 на Европейския парламент и на Съвета (2) Група на участниците от сектора на ценните книжа и пазарите,
 ПРИЕ НАСТОЯЩИЯ РЕГЛАМЕНТ:
 Член 1
 1. Когато в съответствие с член 9, параграф 1, първа алинея от Регламент (ЕС) No 909/2014 интернализатор на сетълмент отчита информация пред компетентния орган, той използва образеца в приложение I към настоящия регламент. Докладът се предоставя в рамките на 10 работни дни след края на всяко тримесечие на календарната година.
 Първият доклад по първа алинея се предоставя в рамките на 10 работни дни след края на първото тримесечие след 10 март 2019 г.
 2. Когато компетентният орган предава на Европейския орган по ценни книжа и пазари (ЕОЦКП) информацията, получена съгласно член